Abancedisi benkau.—Kutiwa kute kweso sipitipiti seso sinyopolo sinjalo, angena amanyurara, azipanga izitora nezingekatshi kwade emzuzwini, kwavakala neduduma lezi- tonga zemipu langa lifile, kanti kutimba abanini zitora nempahla zabo engenelwe ngaka Ntsasana, kuba namhla kuxeliwe e Xukwane.

Ababulawe ngumbane.—Ati amapepa kute kwezi ndudumo beziko kwati efama ekutiwa kuso Summerfield abantwana bebane bemi emnyango ngexa elaliduduma, babetwa bebane, wabuba kwa oko omnye, benzakala kunene abatatu. Kwa ngalo mini kutiwa kwabetwa amahashe amatatu e Cullendale, yaza ished yakona yacitwa tu ngumoya.

Ezasema Mpondweni.—Kubonakala emapepeni indawo yokuba kuke kwako intlanganiso komkulu kwa Nqwiliso, ebibize bonke a-Belungu abangabe venkile ne Nkantini, bebizelwa ukuxelelwa umteto omtsha malunga nabo bonke a-Belungu abahleli kulomhlaba wakwa Nqwiliso.

Umteto.—Inkosi ivakalise ukuba wonke umntu onenka- ntini kufuneka erume iponti ezi £30 ngo nyaka. Bate abarwebi abo banga bayadidiza kuyo lo ndawo, yaza yati inkosi kufuneka amashumi omahlanu ngonyaka £50 yonke lo nto ngapandle kwe layisense yevenkile.

Ukugxotwa kotywala.—Kute ekulobolelaneni kwenteto ngohlobo lokungavisiswana, yavakala inkosi ibarula isiti— “ Utywala iyala ukuba butengiswe kulo mhlaba wakowayo, yatsho yati obusekoyo utywala obungekatengisi mabumkiswe ngabaninibo, kuba ukuba lonto abayenzi, iyakubenzela yona ngoku kaulezayo.

Abazunywe ngamagwala.—Liti ipepa lase Dayimani kute ngamhla utile kusatoxa amadoda amabini ehamba ne Lawokazi esitilatweni esiyi Central Road, abevanga ngani. Bave sebewelwa liqela lamanxila ama Lawo, babetwa kunene nge nduku, bakatywa kakulu kwa kunye nelo Lawokazi babehamba nalo. Zati induma yayintwari, zati impumlo nemilomo yazingono, ati amehlo ange axoxiwe. Kube ngabizwa amapolisa, hayi akwabonakala netshengele. BankaIwa, bankalwa, bashiywa bezindwamba kweso sitilato.

Ababulewe liliqwa.—Ati amapepa apesheya kolwandle e Dakota kuwe iliqwa elingumangaliso elade labulala abantu abangapezu kwamakulu amabini, kwaza kwadola nabantwana ezikuleni, kwafa namawakwaka enkomo, inxenye engafanga yaba nendawo ezifileyo kumalungu omzimba wayo.

Ozibuleleyo.—Kutiwa kuko ifama elingu Van Rooyen elite lifika endlwini yalo egumbini lokulala, lafika umfazi walo ezixomile ngeqamesi emitini yekoyi yokulala. Kuta- ndatyuzelwa ekubeni uzibulele ngenxa yentliziyo ebuhlungu yasekwendeni,. Ufa eshiya ungwili Iwabantwana ekutiwa base sitandatwini nase sixenxeni.

INKOSI EZISEBUBANJWENI.

Asikuko nokuba le ncwadi ilandelayo iyakuvusa imixelo eb’- iselibuncama, noko ibisazi ukuba noko kungati kute cwaka nje wana Napakade, usasebenza kuba bona abakwa Ngqika nqo abakuvi ngandaba, intonga bahlala bezibeke kuwe kakade, bengapulapuli mabubuzela afuman’eteta, kuba le nto umlomo ingento yake yatunukala, Bamba zime kuza kukulungela, nelo rwintsela lokuhlala kulo fama belifudula lingeko, akunanto xa kutukuleke amaqina abengaziwa bani icala agqitywe ngakulo.

Nati siyalinq'ina eli lizwi liti akuko bubi bungavelayo ngakuti ma-Ngqika zikululwe ezontsizana. Into kupela ingaba yimibulelo ngakwisenzo sesisa so Rulumente osipeteyo nokungabi nanqala kwesizwe ease ma-Ngesini esasi- binzene naso. Ufike enjenje u Napakade ukusibalela: —

“ Mhleli we *Sigidimi,* Nkosi—

Kuko udaba endinge ndike ndakushumayeza Iona, kuloko Iwandifikela ndilele ngendlu. Nditeta ke ngeziya zintsizana zitintelwe e Kapa. Kwabe kute ngalo mnyaka ugqi- tileyo kweza incwadi kum, ivela komkulu e Kapa, isiti— “Kuko icebo lokubakulula ababanjwa abo, ibuza ukuti nditini na mna; nokuba bangati bekululwa baye kuhlala pi na. Ukupendula ndite akuko utshoyo, ukuti ababanjwa abo abanatyala, ngoko ke ukukululwa kwabo, kungaba yindawo ebuleleka kakulu kumzi, ngokuba isenziwa ngo- fefe. Ukuyicacisa le ndawo, ndite u Matanzima unetyala, ngokuba waqubula izikali waya kubinza u Rulumente; noko ke akaqalanga nto, ubone uyise eseyela, wati makaye kufa kunye naye, wakukuliswa bububele, engafuni mfazwe; ngoko ke nditi makakululwe.

Malunga no Gonya ndite, elake ityala ligqitile kwelika Matanzima, ngokuba yena u Gonya waye kutshiwe ngu yise, ukuba ondliwe kwa Rulumente, apo wakulela kona, noyise akangebeke ukuba mayishiye indawo abemse kuyo, nangona naye ebeselebona ukuba akayi kufeza luto, wawi- swa kwayintliziyo yobubele, wati makaye kufa noyise. “ Makululwe no Gonya.”

“Okuka Gumna ndite kwahlukile. Lona elake ityala, akuko ungalitetelayo, ngokuba ama-Ngqika 14 efile nje abujiswe nguye. Wona kwintlanganiso yamakosi nama nene, abepelise ngokuti le mfazwe ka Ncayecibi ayini kuwo, akayikuyilwa. Uti ke pezu koko u Gumna apume aye kutimba amamfuya apesheya kwe Nciba, asel’eseyela ke ama-Ngqika kulo mkondo wake. Nditsho nditi naye ukoliswe ukohlwaywa, uyalekile akayikupinda, makakulu- lwe. Ndaqoshelisa ngeliti—Maze luti ke olo sapo Iwakuku- lulwa luzuze imali yomamkelo, ukuze lubone ukuba luxole- Iwe kwapela, ukuze lukwazi ukumkonza u Rulumente ngamandla, ngalo mnyaka, liwuzuzayo. Komkulu ndigqibele ngeliti—u Matanzima, no Gumna, no Tini, bangaya kuhlala kwamanye ama-Ngqika pesheya kwe Nciba. U Gonya angaya kupata abantu bake e Cwaru. Kube mzuzwana kuvakale ukuba le ndawo yokungakululwa kwababanjwa abo ibangelwe zinteto ezikoyo zokucasa ulaulo. Kusuke kutiwe ndim lowo use oko komkulu, ndahlalelwa ngentlamba kwa nje ngoko kwenziwa koka Mzimba nanje ngale nto yenziwa koka Pamla namhla nje—Nawe Mhleli ukuti kwako mandingakalali, mandizamele inkedama zakwa Ngqika, kwanje ngoko kwaziwayo ukuba bendi fudula ndikwenza, ubundituma into ebendiyenza kade, kuba ndite ndakuva ukuba ababanjwa abakululwa, ndabala enye incwadi ebiyekuti—“ Izinto ezibalwa kwi *Mvo* asinto zanto, ama-Ngqika akako kuzo.” Ukupendulwa kwelo, kwatiwa kuseko ixala ekubakupeni, kuba kungati bekutshiwe, balahlekiswe yile nteto idungudelisa umzi. Ndakohlwa ke ukulipendula elo, ngokuba nangona beziko indawo zokukalaza, bekusuke kwayekwa yonke into esezintlizi- yweni zabatile, Iwati ulaulo Iwenziwa into encolileyo lonke apo kungeko nesuntswana lobulungisa.

“Kuzakuti ngo December, umnumzana u Sir G.Sprigg, aze kundilunguza umkuhlane. Ute esati qata ndazibuzela intsizana ezo, ngeliti—Ela cebo lofefe ebelibekiswa kum, ndade mna ndawatembisa ama-Ngqika ngalo, kuteni na ukuba lingafezwa? Ati ke ukupendula umnumzana lowo. “Kulixala ukubakulula inteto zisapitizela nje, indawo kodwa ekucingwa ukwenziwa yona, yeyokubakupa kweza ndawo batintelwe kuzo, baye kubekwa kwifama etile, luguqulwe usapo Iwabo, baze bahlale nalo.” Ndite ke nalo ndawo ndayibulela, nakuba ibingeyiyo le ndifuna yona. Ndati ngentliziyo,— Intambo namhla ziyanyinyiswa, ngomso zokululwa mpela —Elokuqoshelisa ndati, makangabi naxala noko abakululayo, akuko bubi bungavelayo. Kunjalo ke okwam ; ndikushumayeza nje, andifuni kuzidumisa, ndifuna ukuba lo mzi endalupalela kuwo wazi ukuba andiyiyo lo ntyewu kutiwa, ndiyiyo. Noko ndise ndingumlwelwe yona intliziyo isekwayileya ibisaziwa kudala ema-Xoseni, ndise kwanguye Iowa ebekusakutiwa ngu

Napakade.”